काम पांच घंटे, मेहनताना मिल रहा डेढ़ घंटे का: लता
छत्तीसगढ़ मध्यान्ह भोजन रसोइया संघ ब्लाक इकाई डौंडी के पदाधिकारियों ने कहा है कि वे लोग स्कूलाें में पांच घंटे तक कार्य करते हैं आैर शासन मात्र डेढ़ घंटे का मेहनताना देता है।
शासन के इस भेदभाव नीति के विरूद्व उनके जिला संगठन द्वारा उच्चन्यायालय में न्यूनतम मानदेय एवं याचिका दायर की थी। न्यायालय ने रसोईयों को प्रतिदिन 255 रुपए की प्रतिदिन के दर से भुगतान करने का निर्देश दिया था। इस संबध में राज्य सरकार के अवर सचिव, शिक्षा विभाग द्वारा प्रस्तुत जवाब में रसोइयों का कार्य महज डेढ़ घंटे ही माना गया और उसी हिसाब से 40 रुपए दिया जा रहा है। डौंडी ब्लाॅक अध्यक्ष लता मरकाम, सचिव उत्तम पटेल, गैंदलाल सर्पा ने कहा कि हम लोग जमीनी स्तर पर रोजाना पांच घंटे कार्य करते हैं। सुबह साढे 9 बजे से जाकर खाना बनाने की जगह साफ-सफाई, चावल सफाई, दाल बनाना, सब्जी कटाई, फिर बच्चों को खाना परोसना, खाना खाने के बाद उस स्थान और बर्तन की सफाई करने में पांच घंटे का समय लग जाता है। शासन के रवैया को देखते हुए हम लोग भी 5 अप्रैल से 10 से साढ़े 11 बजे एवं सुबह पाली में 8 बजे से 9.30 बजे तक ही काम करेंगे।
hin_Deva hin_Deva hin_Deva